VINNÉ. Prvú novembrovú sobotu sa o novú hradnú tabuľu postaralo združenie Zemplínsko-užská hradná cesta. Na realizáciu sa chystali ešte v lete. Napokon sa to podarilo až na jeseň.
Po mnohých návrhoch vytvorili tabuľu s informačným textom v šiestich jazykoch – slovenskom, anglickom, poľskom, maďarskom, nemeckom a ruskom. Za grafickú stránku zodpovedal Michal Klima.
Pri novej informačnej tabuli boli v sobotu Michal Čverčko, Patrik Cimprich, Diana Zarembová, David Vartáš a Anton Michalka. Aj keď neprišli všetci členovia združenia, mnohí na hrade pomáhali a boli pri ňom od začiatku.
Práve 19-ročný Patrik Cimprich, ktorý s ďalšími postavil tabuľu na nohy, postavil na nohy aj združenie. Prišiel s myšlienkou založenia tohto združenia.
Tabuľa zobrazuje hrady Zemplínskej stolice, ukážku flóry a fauny prírodnej rezervácie Viniansky hradný vrch, jedného z vlastníkov hradu grófa Imricha Sztáray, či to ako hrad vyzeral minulosti. Okrem toho sa na tabuli nachádza aj súčasný pohľad na hrad z lietadla a dobrovoľníci pri práci.